Kong Haakon VIIs 100-årsmedalje

Kong Haakon VIIs 100-årsmedalje er en medalje som ble innstiftet til minne om hundreåret for kong Haakon VIIs fødsel (1872). Hundreårsminnet ble feiret 3. august 1972. Medaljen rangerer som nummer 34 i rekken av offisielle norske utmerkelser.«Norske dekorasjoner», Kongehuset. Lest 8. november 2015.

 Utførelse 
Medaljen er i sølv og har en diameter på 28 mm. På advers har den kong Haakons portrett slik det ble utført av myntgravør Ivar Throndsen. Kongen er avbildet uten krone. Portrettet er omgitt av omskriften «HAAKON • VII •  NORGES • KONGE •». Revers viser kongens monogram. Medaljongen har en kongekrone på toppen. Medaljen er opphengt i et rødt bånd, som har en sølvspenne med innskriften «1872–1972».

Medaljens utforming er i hovedsak lik Kong Haakon VIIs jubileumsmedalje 1905–1930, Kong Haakon VIIs jubileumsmedalje 1905-1955 og Kong Haakon VIIs minnemedalje, men medaljene er utstyrt med båndspenne med forskjellige innskrifter.Cole, Howard N: Coronation and Royal Commemorative Medals 1887-1977, London: J. B. Hayward & Son, 1977, s. 67. ISBN 0903754118.Jf. Heder og ære. Nasjonale og internasjonale dekorasjoner brukt i Norge , bilag til Forsvarets Forum, nr. 5, 2012, Oslo: Forsvarets Forum / Forsvarets Veterantjeneste, 2012, s. 22–23.

 Tildeling 
Det ble produsert 250 medaljer. Kong Haakon VIIs 100-årsmedalje ble tildelt 231 personer,Harald Hallberg: Norske dekorasjoner. Tildelt med bånd til å bæres på uniform eller sivilt antrekk, Ålgård: Dreyer bok, 2012, s. 240. blant dem medlemmer av kongehuset, Det kongelige hoff, gjenlevende medlemmer av London-regjeringen og andre lands ambassadører i Norge.

 Referanser 

Kategori:Norske utmerkelser
Kategori:Det norske monarkiet
Kategori:Utmerkelser etablert i 1972
Kategori:Haakon VII